stanford-oval/wikipedia huggingface dataset:
עלייה לתורה
דיני העלייה לתורה

כל עולה חייב לקרוא לפחות שלושה פסוקים. בקריאת התורה בשבת ניתן להוסיף עולים אם יש צורך בכך, אך יש להקפיד שכל העולים יקראו קטע שכולל לפחות שלושה פסוקים.
קריאת התורה לעולם לא תהיה פחותה מעשרה פסוקים (מדובר בעיקר על קריאה של יום חול), חוץ מקריאת פורים ש"סליק ענינא". ויש נוהגים גם בפורים לחזור על פסוק אחד.
נהוג לא לסיים את העלייה בדבר לא טוב (כגון תוכחה או צרה שקרתה).
אם ניתן לקרוא לוי במקום ישראל תלוי במחלוקת ראשונים. הרמ"א הכריע שלוי יכול לעלות במקום כהן, ולגבי דעת השולחן ערוך ראו מגן אברהם וערוך השלחן שנחלקו בדעתו.
לדעת המחבר, אחרי שקוראים כהן, לוי וישראל, מותר לקרוא לכל אדם לרביעי ולשאר העליות בשבת, ואילו לדעת הרמ"א, ניתן לתת לכהן וללוי רק את העליות שלהם, אחרון ומפטיר.
אם אין כהן, יכול כל אדם לעלות, וב'שני' לא מעלים לוי אם בעלייה הראשונה עלה 'ישראל'. אמנם, מנהג חב"ד הוא שאם אין כהן - יעלו 'לוי' ל'ראשון', ומ'שני' והלאה יעלו כל אדם.
אם אין לוי, קוראים לאותו כהן שקראו לכהן לעלות גם לעליית לוי.
לדעת השו"ע, אסור להעלות סומא לעליה כיון שאינו יכול לקרוא, ולדעת הרמ"א מותר.
ראו גם

קריאת התורה
פרשת השבוע
הפטרה
טעמי המקרא
הערות שוליים

↑  סעיף כ"ג
↑  ספר הושע, פרק י"ד, פסוק ב'
↑  הרב חננאל זייני, ‏צום גדליה: תזכורת להלכות התענית, באתר "סרוגים", 8 בספטמבר 2013
↑  חלק מהמנהג הוא בגלל ספיקא דיומא, אבל במנהג האשכנזים בחו"ל, ביום ראשון של חול המועד (שהוא בפועל יום השלישי של סוכות), קוראים ביום השני, ביום השלישי, וביום הרביעי, לג' העליות הראשונות (ואז חוזרים וקוראים ביום השני וביום השלישי לעלייה הרביעית) למרות שביום הרביעי לא שייך ביום זה, ולכן יש שהצביעו על זה וכתבו שיש לקרוא ככה גם בארץ, ורק את העלייה הרביעית יש לשנות. ראו מנהגי בית הכנסת לבני אשכנז לשנת תש"ף, בתוך ירושתנו יא, עמ' 20.
↑  לוח דינים ומנהגים כמנהג אשכנזים, תשס"ט: ניסן, באתר "דעת".(הקישור אינו פעיל, 30.07.2018)
↑  פסיקתא רבתי, פרשה ו.
↑  גיטין נט, ב
↑  אולם, לפי המובא בשולחן ערוך הרב אם נותנים את העלייה הראשונה ללוי, אף שאין חיוב הלכתי בדבר, זוכים לאריכות ימים[דרוש מקור]
↑  עלייה כפולה זו תוקנה מפני שלא ניתן להעלות ישראל אחר כהן, וכהן אחר גם אי אפשר להעלות מפני שאז עלולים לחשוב שהחליפו את הכהן הראשון מפני שלא היה ראוי.
↑  תלמוד בבלי, מסכת מגילה, דף כ"ג, עמוד א'
↑  שולחן ערוך, אורח חיים, סימן קל"ז, סעיף א'.
↑  שולחן ערוך, אורח חיים, סימן קל"ה, סעיף ו'
↑  ס"ק י.
↑  ס"ק יא.
↑  מה שכתב בשם שו"ע הרב לא מצאתי ולכאו' הוא מוטעה.
↑  שולחן ערוך, אורח חיים, סימן קל"ה, סעיף י'
↑  שולחן ערוך, אורח חיים, סימן קל"ה, סעיף ח'
↑  שולחן ערוך, אורח חיים, סימן קל"ט, סעיף ג'
ברכות התורה בעלייה לתורה
מרוסקים: גולסטאר הסרט

| --- | --- |

כרזת הסרט
 מבוסס על:  גולסטאר
 בימוי:  אמיל בן שמעון
 הופק בידי:  משה אדרי, לירון אדרי, ירון ליכטינשטיין
 תסריט:  דוד דהן
 שחקנים ראשיים:  שייע פייגנבוים ירון ברלד ג'ובאני רוסו דין מירושניקוב רז זהבי זהר ליבה ניר לוי אלעד צפני ליאם גולן קובי סויסה חיים שועי אורי ברויר אביבה נגוסה פרפילאב מונגוזה
 מוזיקה:  עידו ריבלין
 צילום:  דוד סידר
 מדינה:  ישראל ישראל
 חברת הפקה:  סוכנות ADD סרטי יונייטד קינג
 הקרנת בכורה:  11 ביולי 2024
 משך הקרנה:  92 דק' 
 שפת הסרט:  עברית
 סוגה:  סרט קומדיה
 דף הסרט ב־IMDb
 
מרוסקים: גולסטאר הסרט הוא סרט קולנוע קומי ישראלי בהפקת סוכנות ADD וסרטי יונייטד קינג, אשר מבוסס על תוכנית הדוקו-ריאליטי "גולסטאר". הסרט בוים על ידי אמיל בן שמעון ונכתב על ידי דוד דהן. בסרט מככבים שייע פייגנבוים, ירון ברלד, ג'ובאני רוסו, דין מירושניקוב, רז זהבי, זהר ליבה, ניר לוי, אלעד צפני, ליאם גולן, קובי סויסה, חיים שועי, אורי ברויר, אביבה נגוסה ופרפילאב מונגוזה. הסרט יצא לאקרנים ב-11 ביולי 2024.
תקציר העלילה

כשהם בטיסה לארגנטינה בה יצלמו עונת VIP לתוכנית הדוקו-ריאליטי "גולסטאר", חברי המטוס מתרסקים בליבה של הסוואנה באפריקה. כשהחבורה מחפשת אחר מזון ומים, היא נחטפת על ידי שבט אפריקאי שמתכנן להוציא אותם להורג. כשאנשי השבט רואים את ציוד הכדורגל שהיה למשתתפים, הם מסיקים שהם כדורגלנים ומבקשים מהם לשחק מול השבט היריב על מנת לפתור סכסוך ארוך שנים על מקור המים היחידי באזור.
צוות השחקנים והדמויות

שייע פייגנבוים – מאמן נבחרת גולסטאר.
ירון ברלד – שחקן בנבחרת גולסטאר. מספר 30
ג'ובאני רוסו – עוזר מאמן ושחקן בנבחרת גולסטאר. אין מספר
דין מירושניקוב – קפטן נבחרת גולסטאר. מספר 15
רז זהבי – שחקן בנבחרת גולסטאר. מספר 55
זהר ליבה – שחקן בנבחרת גולסטאר. מספר 10
ניר לוי – שחקן בנבחרת גולסטאר. מספר 12
אלעד צפני – שחקן בנבחרת גולסטאר. מספר 9.5
ליאם גולן – שחקן בנבחרת גולסטאר. מספר 7
קובי סויסה – שחקן בנבחרת גולסטאר. אין מספר
חיים שועי – שחקן בנבחרת גולסטאר. מספר 18
אורי ברויר – שחקן בנבחרת גולסטאר. מספר 34
קנדקה (אביבה נגוסה) – מנהיגת שבט נשים אפריקאי שעומד בפני סכנת הכחדה.
טראג'י (פרפילאב מונגוזה)
הפקה

"גולסטאר" היא תוכנית דוקו-ריאליטי ישראלית, אשר עלתה לשידור בשנת 2012 עבור רשת HOT. מאז עליית התוכנית לשידור היא חודשה למספר עונות חדשות, כשהיא "מסתמנת כאחת ההצלחות הגדולות של חברת הכבלים". ב-15 במרץ 2023, לאחר שהופקו 11 עונות לתוכנית, הוכרז שיופק סרט קולנוע עלילתי שמבוסס עלייה בהפקת סוכנות ADD וסרטי יונייטד קינג. עוד פורסם שתסריט הסרט ייכתב על ידי דוד דהן, ושלצד שייע פייגנבוים שישחק בו, יופיעו משתתפים מכל עונות התוכנית.
בחודשי ספטמבר ואוקטובר 2023 הוכרז ליהוק חלקי של הסרט, אשר כולל את דין מירושניקוב, זהר ליבה, ליאם גולן ואביבה נגוסה, כמו כן נודע שהבימוי ייעשה על ידי אמיל בן שמעון. ליהוק נוסף כולל את ניר לוי, שהפרויקט הוא תפקיד המשחק הראשון שלו מאז פציעתו הקשה בתאונת דרכים בתל אביב, אשר מוזכרת פעמים רבות במהלך הסרט.
לאחר שפורסם שצילומי הסרט יתרחשו במהלך יוני 2023 באפריקה, הם התרחשו בחודשי אוקטובר ונובמבר של אותה שנה במהלך צילומי העונה ה-12 של התוכנית. מלחמת חרבות ברזל החלה בצמוד לתחילת הצילומים, דבר שהקשה לצלם סרט בידורי באותה תקופה.
ב-5 ביוני 2024 טריילר הסרט הוקרן בלעדית בבתי הקולנוע בצמוד להקרנות יום הקולנוע הישראלי. ב-23 ביוני 2024 הטריילר הופץ במדיות השונות, כאשר יחד איתו פורסם צוות השחקנים המלא, שכולל בנוסף לשמות שפורסמו בעבר את ירון ברלד, ג'ובאני רוסו, רז זהבי, אלעד צפני, קובי סויסה, חיים שועי, אורי ברויר ופרפילאב מונגוזה. ב-3 ביולי 2024 הייתה ההשקה של הסרט והקרנת הטרום-בכורה שלו.
ביקורות > טרום-הפצה

במרץ 2023, בחודש בו הוכרז על הפקת הסרט, כתבה שיראל דילר באתר "מקור ראשון" שהפרויקט הוא "נקודת שפל חדשה לקולנוע הישראלי". היא ציינה שהסרט "לא יהיה קומדיה נוקבת או אפילו קומדיית קיץ קלילה סטייל 'לשחרר את שולי', אלא גירוי היצר הקדמוני של בני האדם לצפות באנשים אחרים רבים או מתבזים". בן שמעון, במאי הסרט, התייחס לביקורות הרעות על הסרט לפני יציאתו לאקרנים וציין:
"התעלמות מתרבות הריאליטי זה לטמון את הראש בחול. אנחנו נמצאים כבר מעל ל-20 שנה עמוק בתרבות הזו, היא משפיעה עלינו בכל כך הרבה מובנים ואי אפשר כבר לנצח אותה. אבל זה לא שאנחנו חוגגים את הריאליטי בסרט. אנחנו נותנים הרגשה שהדמויות מגיעות ממקום רדוד ורק המפגש עם השבט האפריקאי נותן להן משמעות אמיתית"
ביקורות > באקרנים

ביום הבכורה של הסרט צפו בו כ-20 אלף צופים. ב-15 ביולי 2024 דווח שצפו בסרט מעל 50 אלף צופים. ב-18 ביולי 2024 פורסם שצפו בסרט מעל 80 אלף צופים. עשרה ימים לאחר יציאתו של הסרט באקרנים דווח שצפו בו מעל 100 אלף צופים. שיר זיו כתבה באתר "ישראל היום" ביקורת על הסרט, אותו הגדירה כ"שעה וחצי של הפוגה מוחית". היא ציינה שהומור הסרט נחות והמשחק בו מוגבל. אורון שמיר תיאר בבלוג "סריטה" את הסרט כשילוב של "לשחרר את שולי" ו"מלחמת 90 הדקות". אבנר שביט סיקר את הסרט באתר "וואלה", בה הוא שיבח את השחקנים ואת ההומור. מילה סביטלמן ציינה באתר "רשת 13" שהסרט "צולל במורד הטמטום". תומר קמרלינג הביא לסרט באתר "מאקו" שניים וחצי כוכבים, שיבח את הצילום והמשחק והביא ביקורת שלילות לעלילה. באתר "סרוגים" נכתב שהסרט "מספק רגעי צחוק מתפרצים לצד עלילה מפתיעה ועשויה היטב". אבנר שביט אמר בריאיון לרדיו 103fm שהפורמט של הסרט פורץ דרך. בסקירה של יהונתן צוריה באתר "עין הדג" מצוין שהסרט לא טוב ושיש בו חוסר היגיון בוטה.
סרט המשך

ב-18 ביולי 2024, חמישה ימים לאחר הקרנת הבכורה של הסרט, הוכרז שיופק לו סרט המשך ושצילומיו יחלו בחודשים הקרובים.
הערות שוליים

↑  רז שכניק, יש אליפות: גולסטאר שוברת שיאי צפייה, באתר ynet, 18 בדצמבר 2016
1 2 3  הכרזה על הסרט, ברשת החברתית אינסטגרם, 15 במרץ 2023
↑  רינת קרמר יבלינוביץ, ‏זה לא נורמאלי | "גולסטאר" עוברת למסך הגדול, באתר "סרוגים", 16 במרץ 2023
↑  מיכל דאבי, פרסום ראשון: דין מירושניקוב יככב בסרט "גולסטאר", באתר חדשות 13, 19 בספטמבר 2023
↑  נירו לוי ממשיך להתאושש: זה התפקיד החדש אליו לוהק, באתר אייס, 28 בספטמבר 2023
↑  גיל משעלי, ‏חוזר למדים: התפקיד המפתיע של זהר ליבה בישראל, באתר ‏מאקו‏, 1 באוקטובר 2023
↑  רן בוקר, מהסופר - למגרש: כוכבת "קופה ראשית" לוהקה לסרט של "גולסטאר", באתר ynet, 4 באוקטובר 2023
1 2 3 4  מתן יניב, ‏"התעלמות מתרבות הריאליטי זה לטמון את הראש בחול, אי אפשר לנצח אותה", באתר ‏מאקו‏, 24 ביולי 2024
↑  גיל משעלי, ‏דוד דביר לוהק לעונה החדשה של "גולסטאר", באתר ‏מאקו‏, 5 בנובמבר 2023
↑  ליאורה גולדנברג-שטרן, ‏ההצגה חייבת להימשך: מיקי קם ביטלה הצגה כשהקהל באולם - ואז התחרטה, באתר מעריב אונליין, 5 בינואר 2024
1 2  צור מרגוליס, ‏להיט חדש: גולסטאר הציגה את הסרט "מרוסקים", באתר ONE‏, 3 ביולי 2024
↑  יוני פרוים, נבחרת גולסטאר מככבת בסרט חדש: "יש סיכוי לפרסי אופיר", במדור "פנאי פלוס" באתר ynet‏, 4 ביולי 2024
↑  זוהר אורבך‏, "צילמנו אחרי הטבח והיו סצנות שבהן אמרנו 'רגע, אולי נצלם את זה מחר'", באתר וואלה, 16 ביולי 2024
↑  רינת קרמר יבלינוביץ, ‏מגיעים למסך הגדול: צפו בטריילר לסרט של ״גולסטאר״, באתר "סרוגים", 23 ביוני 2024
1 2  שיראל דילר, ההכרזה על הסרט "גולסטאר" היא נקודת שפל חדשה לקולנוע הישראלי, באתר מקור ראשון, 19 במרץ 2023
↑  גיל משעלי, ‏היסטריה בקולנוע: כוכבי "גולסטאר הסרט: מרוסקים" הפתיעו את הקהל, באתר ‏מאקו‏, 11 ביולי 2024
↑  ערן סויסה, ההישג חסר התקדים של "גולסטאר": הסרט, באתר ישראל היום, 15 ביולי 2024
1 2  מאיה גדש, ‏אחרי ההצלחה הגדולה: "מרוסקים - גולסטאר" יזכה לסרט המשך, באתר מעריב אונליין, 18 ביולי 2024
1 2  שיר זיו, אנחנו כמהים לישראלי היפה, אבל הסרט של "גולסטאר" מביא בורות, עילגות וגסות רוח, באתר ישראל היום, 11 ביולי 2024
↑  אורון שמיר, סרטים חדשים: ״גולסטאר הסרט: מרוסקים״, ״ערפל כסוף״, ״קח אותי לירח״, ״לונגלגס״, ״הפשע כולו שלי״, ״השועל״, ״לעוף בכל מחיר״, ״הייקיו!! קרב האשפתות״, בבלוג סריטה, 11 ביולי 2024
↑  אבנר שביט‏, "גולסטאר מרוסקים: הסרט" מופרך, אבל לא מביך, באתר וואלה, 14 ביולי 2024
↑  מילה סביטלמן, 92 דקות של כלום: "גולסטאר הסרט: מרוסקים" צולל במורד הטמטום, באתר חדשות 13, 14 ביולי 2024
↑  תומר קמרלינג, ‏שום דבר בסרט של "גולסטאר" לא מתחבר לשום דבר אחר, באתר ‏מאקו‏, 15 ביולי 2024
↑  "גולסטאר הסרט: מרוסקים": האסקפיזם המושלם לתקופה | ביקורת סרטים, באתר "סרוגים", 16 ביולי 2024
↑  ד"ר אבנר שביט ('וואלה') על הסרט 'גולסטאר הסרט: מרוסקים': "יש פה פורמט פורץ דרך" • עוד הוסיף: "הסרטים האלה הכי מצליחים עכשיו", באתר 103fm‏, 16 ביולי 2024
↑  יהונתן צוריה, ביקורת: מרוסקים – גולסטאר הסרט, באתר עין הדג, 26 ביולי 2024
דויטשה בנק

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בניו יורק (2001–DB)  הבורסה לניירות ערך בפרנקפורט (30 במאי 1870–DBK)  בורסת איטליה (1DBK) 
 מייסדים:  לודוויג במברגר 
 תקופת הפעילות:   1870 – הווה (כ־155 שנים)
 חברות בנות:  Deutsche Postbank  Aktiengesellschaft für Vermögensverwertung  Deutsche Beamten-Zentralbank  דויטשה בנק פולין  דויטשה בנק ארה"ב  Deutsche Bank Trust Company Americas 
 מיקום המטה:  פרנקפורט 
 קואורדינטות:  50°06′50″N 8°40′07″E﻿ / ﻿50.11388889°N 8.66861111°E﻿ / 50.11388889; 8.66861111 
 משרד ראשי:  "מגדלי התאומים של דויטשה בנק", טאונוסאנלגה 12, פרנקפורט, גרמניה
 ענפי תעשייה:  בנקאות
 הכנסות:  24,895,000,000 אירו (נכון ל־31 בדצמבר 2021) 
 רווח תפעולי:  3,390,000,000 אירו (נכון ל־31 בדצמבר 2021) 
 רווח:  4,772,000,000 אירו (נכון ל־31 בדצמבר 2023) 
 הון עצמי:  64,486,000,000 אירו (נכון ל־31 בדצמבר 2023) 
 יו"ר:  ד"ר פול אכלייטנר
 מנכ"ל:  כריסטיאן סואינג 
 עובדים:  90,130 (נכון ל־31 בדצמבר 2023) 
  
 db.com
 he
 
מגדלי התאומים של דויטשה בנק – מטה הבנק באזור הבנקאות של פרנקפורט, גרמניה.
דויטשה בנק (בגרמנית: Deutsche Bank AG; תרגום: "בנק גרמני") הוא תאגיד שירותים פיננסיים בינלאומי המבוסס בפרנקפורט, גרמניה. חטיבת בנקאות ההשקעות של התאגיד מבוססת בלונדון, אנגליה. הבנק מעסיק מעל ל-100,000 עובדים ב-74 מדינות, והוא בעל נוכחות גבוהה באירופה, אמריקה, אסיה-פסיפיק והשווקים המתעוררים.
עם נתח שוק של 21%, דויטשה בנק הוא סוחר המט"ח הגדול ביותר בעולם. לדויטשה בנק משרדים במרכזים פיננסיים משמעותיים לרבות ניו יורק, פרנקפורט, פריז, מוסקבה, אמסטרדם, דבלין, טורונטו, סאו פאולו, סינגפור, הונג קונג, טוקיו, סידני ומומבאי. מעבר לכך, הבנק משקיע בשווקים מתעוררים כגון המזרח התיכון, אמריקה הלטינית, מזרח ומרכז אירופה ואסיה-פסיפיק. הבנק מציע מוצרים ושירותים פיננסיים עבור לקוחות מסחריים ומוסדיים כמו גם ללקוחות פרטיים ועסקיים. שירותיו כוללים מכירות, מסחר ומחקר לגבי חוב והון; מיזוגים ורכישות; מוצרי ניהול סיכונים, כגון נגזרים, מימון תאגידי, ניהול עושר, בנקאות פרטית, ניהול קרנות השקעות ובנקאות עסקאות.
דויטשה בנק רשום גם בבורסה לניירות ערך בפרנקפורט (FWB) וגם בבורסה לניירות ערך בניו יורק (NYSE).
היסטוריה > 1870–1919

אנשי העסקים לודוויג במברגר ואדלברט דלברוק יזמו את הקמת הבנק בברלין (אז בירת פרוסיה) בשנת 1870, כבנק המתמחה במסחר בינלאומי. תקנון הבנק אומץ ב-22 בינואר 1870, וב-10 במרץ 1870 העניקה לו הממשלה הפרוסית רישיון בנקאות. תקנון הבנק הדגיש במיוחד את העסקים הבינלאומיים של הבנק: "מטרת החברה היא לבצע עסקי בנקאות מכל הסוגים, ובפרט לקדם ולסייע לקשרי המסחר בין גרמניה, לבין מדינות אחרות באירופה ושווקים מעבר לים". סניפיו הראשונים של הבנק בתוך גרמניה נחנכו ב-1871 ו-1872 בברמן והמבורג. התרחבות הבנק אל מעבר לים באה זמן קצר לאחר מכן, בשאנגחאי (1872) ולונדון (1873). כבר בשלב מוקדם זה, הבנק תכנן קדימה, בעשיית השקעות שונות בצפון ודרום אמריקה, אסיה וטורקיה. העשורים הראשונים של הבנק אופיינו בהתרחבות מואצת של פעילותו. הבנק לקח תפקיד מפתח בהתפתחות תעשיית הנדסת החשמל של גרמניה, אך הייתה לו גם דריסת רגל בתחומי הברזל והפלדה. בסיסו היציב של הבנק בגרמניה אפשר לו לממן בבטחה את עסקיו מחוץ לגבולות גרמניה, אשר לעיתים העסיקו את הבנק למשך שנים, כגון במעורבותו בהקמת מסילת הברזל ברלין-בגדאד.
היסטוריה > 1933–1945

בשנת 1933, לאחר עלייתו לשלטון של אדולף היטלר, וכינון הרייך השלישי, פוטרו מדויטשה בנק שלושת חברי מועצת המנהלים היהודיים שלו. בהמשך לקח דויטשה בנק חלק באריזציה של עסקים בבעלות יהודית: לפי ההיסטוריונים של הבנק, הבנק היה מעורב ב-363 החרמות שכאלו עד לשנת 1938. במהלך המלחמה, השתלט דויטשה בנק על בנקים אחרים שנפלו לידי שליטה גרמנית בזמן כיבוש מדינות מזרח אירופה. דויטשה בנק סיפק שירותי בנקאות לגסטפו, וכמו כן הלווה את הכספים ששימשו לבניית מחנה הריכוז וההשמדה אושוויץ ואת מתקני אי גה פארבן בקרבתו. דויטשה בנק פרסם ברבים את מעורבותו בהקמת אושוויץ רק בפברואר 1999. בדצמבר 1999 הקימו דויטשה בנק, יחד עם חברות גרמניות מובילות נוספות, ומימנו קרן פיצויים בסך 5.2 מיליארד דולר אמריקני בעקבות תביעות שהגישו ניצולי שואה. ההיסטוריה של הבנק במהלך מלחמת העולם השנייה תועדה על ידי היסטוריונים עצמאיים אשר מינה הבנק בעצמו.
היסטוריה > לאחר מלחמת העולם השנייה

בעקבות תבוסתה של גרמניה במלחמת העולם השנייה, הורו בעלות הברית בשנת 1948 על פירוקו של דויטשה בנק לעשרה בנקים אזוריים. עשרת בנקים אלו אוחדו מאוחר יותר לשלושה בנקים עיקריים. בשנת 1952, ובשנת 1957, תשע שנים בלבד לאחר פירוק הבנק המקורי, מוזגו שלושת הבנקים הנותרים ויצרו את דויטשה בנק הנוכחי, שמטהו מבוסס בפרנקפורט.
במהלך שנות ה-70 של המאה ה-20 הבנק החל בהרחבת עסקיו למדינות מחוץ לגרמניה. בשנת 1986 הוא רכש בנק איטלקי תמורת 603 מיליון דולרים. במקביל הוא התחיל להרחיב את פעילותו בתחומים הסמוכים לבנקאות תוך רכישת שליטה על חברת רולנד ברגר ייעוץ אסטרטגי. בשנת 1989 יושב ראש של בנק אלפרד הרהואזן נהרג בפיצוץ ברכבו שאורגן על ידי סיעת הצבא האדום.
באוקטובר 2001, נרשם דויטשה בנק לראשונה בבורסה לניירות ערך בניו יורק (NYSE). זהו היה הרישום הראשון ב-NYSE לאחר הפסקת הפעילות בשל פיגועי 11 בספטמבר.
בין השנים 2001 ו-2007 היה הבנק מעורב בפעילות ריגול סמויה כנגד מבקריו[דרוש מקור]. הבנק הודה בצעדים שנקטה מחלקת האבטחה שלו, אך תיאר אותם כ"מבודדים". במאי 2009 יידע דויטשה בנק את הציבור כי הנהלתו למדה על הפרות אפשריות של תקנון הבנק ושל החוק בשנים קודמות, יידע את כל המעורבים והביע את התנצלותו. הרגולטור הגרמני, BaFin, מצא פגמים בהתנהלות מחלקת האבטחה של הבנק, אך לא מצא עדויות להתנהלות שהייתה בלתי הולמת באופן שיטתי.
היסטוריה > המשבר הכלכלי העולמי (2008)

דויטשה בנק היה אחד מהמעורבים העיקריים בפעילות בשוק ההתחייבויות הנערבות (CDO) במהלך בועת הנדל"ן של 2004–2008. ועידת הסנאט האמריקאי לבחינת המשבר הכלכלי ראתה בדויטשה בנק דוגמה בולטת למעורבותם של בנקאי ההשקעות ביצירת בועת המשכנתאות, שוק ה-CDO, מחנק האשראי והמיתון. הוא סיכם את חוות דעתו בכך שציין שגם כאשר השווקים קרסו בשנת 2007, והסוחר המוביל של הבנק בתחום ה-CDO הבינלאומי בז לשוקי ה-CDO והימר נגדם, המשיך דויטשה בנק לייצר באופן מואץ מוצרי CDO רעים עבור משקיעים. על אף כל זאת, נותר באותה העת הבנק הגדול ביותר בעולם.
היסטוריה > לאחר המשבר הכלכלי

בשנים שלאחר פרוץ המשבר הכלכלי התקשה הבנק להתאושש, צבר הפסדים גדולים למרות מאמצי הבראה שהתבטאו בקיצוצים חדים בכוח העבודה, שילם מיליארדי דולרים בקנסות, והחליף מנכ"לים בתכיפות. שער מניית הבנק ירד ב-73% מ-2007 ועד מאי 2019. הוא המשיך להיות מעורב בשערוריות שחיתות והלבנת הון. ב-2017 רכש תאגיד תיירות סיני, HNA,‏ 9.9% ממניות הבנק, והפך למשקיע הגדול בו.
בשנת 2011 חשף אחד מעובדיו הבכירים לשעבר של הבנק, אחיקם בן ארצי, שהבנק הסתיר מידע מבעלי המניות על הסיכונים שבהשקעות ב-cdo גם אחרי פרוץ המשבר. הוא מסר מידע מרשיע לרשות האמריקאית לניירות ערך וזאת הרשיעה את הבנק. על פי החוק האמריקאי, חושף שחיתויות זכאי ל-15% מהכסף המוחרם, אך בן ארצי סירב לקבל את הפרס באומרו שהוא לא יכול להרוויח מהפסדם של מיליוני לקוחות
הבנק הלווה סכומי כסף גדולים לדונלד טראמפ, החל מ-1998. בסכ"ה לווה טראמפ מהבנק כ-2 מיליארד דולר, ונותר חייב לו 350 מיליון דולר בעת שנבחר לנשיאות ב-2016.
יחסים עם ישראל ויהודים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: המשפט על בנק הפועלים לא משקף בדיוק את הנאמר במקור, הבנק לא יצא בהכרזה שהשקעה בבנק הפועלים אינה מוסרית.
בשנת 1999 הגישה מועצת הקהילה היהודית האורתודוקסית בבית משפט בניו יורק תובענה ייצוגית בשם ניצולי השואה נגד דויטשה בנק על מימון בניית מחנה ההשמדה אושוויץ ותמיכה כלכלית במשטר הנאצי.
בפברואר 2014 הנפיק דויטשה בנק "תעודת סל מוסרית" ממנה ניתן להסיק שהשקעה בבנק הפועלים איננה מוסרית, כנראה בשל פעילותו בהתנחלויות. דויטשה בנק הבהיר כי התעודה מבוססת על רשימה אותה ערך מכון מחקר עצמאי והוא זה אשר בחר להחריג 16 חברות שההשקעה בהן איננה מוסרית. שאר החברות המוחרגות לצד בנק הפועלים הן חברות הקשורות לייצור נשק גרעיני ומיקוש.
דויטשה בנק מחזיק סניף מקומי בישראל. מטהו ממוקם בשדרות רוטשילד במגדל אלרוב בתל אביב.
הערות שוליים

1 2  ויקי אוסלנדר, ‏תקציר תולדות הבנק שקרס: דויטשה בנק בשפל היסטורי, באתר גלובס, 20 במאי 2019
↑   אשר שכטר, הישראלי שזיעזע את וול סטריט - ומסרב לקבל פרס של מיליוני דולרים, באתר TheMarker‏, 22 באוגוסט 2016
↑  איי אונליין, תביעה ייצוגית נגד דויטשה בנק - בחשד למימון מחנה אושוויץ, באתר TheMarker‏, 5 באוקטובר 1999
↑  אמיר תיבון‏, פרסום ראשון: הבנק הגדול בגרמניה: השקעה בבנק הפועלים - לא מוסרית, באתר וואלה, 17 בפברואר 2014
| --- | --- |
בקרת זהויות :  NLI: 987007260195405171  PLWABN: 9810552584205606  BIBSYS: 90875548  BnF: cb12520501f (data)  CiNii: DA01842691  GND: 2002604-3  ISNI: 0000 0001 2156 9691  LCCN: n50005103  LNB: 000213553  NDL: 00348071  NKC: kn20010710463  RERO: 02-A003174141  SUDOC: 035089059  Trove: 1040107  VcBA: 494/46310  VIAF: 130112035   WorldCat (עם VIAF): 130112035
דגל ארצות הברית

| --- | --- |

 כינוי:  הכוכבים והפסים
 כינויים נוספים:  תהילה ישנה, הדגל זרוע הכוכבים
 סוג הדגל:   דגל לאומי ודגל ימי לאומי
 יחס אורך/גובה:  10:19
 הונף לראשונה:  14 ביוני 1777 (הגרסה הראשונה בעלת 13 הכוכבים), 4 ביולי 1960 (הגרסה הנוכחית בעלת 50 הכוכבים)
 קבלת מעמד רשמי:  14 ביוני 1777 
 מוטיבים עיצוביים:  שלושה עשר פסים אדום ולבנים לסירוגין, בקנטון חמישים כוכבים לבנים על רקע כחול
 
דגל ארצות הברית (באנגלית: Flag of the United States) הוא דגל המעוצב בצורת שלושה עשר פסים אופקיים בצבעי אדום ולבן לסירוגין ומלבן כחול בקנטון ובו חמישים כוכבים מחומשים לבנים. חמישים הכוכבים מסמלים את חמישים המדינות המרכיבות את ארצות הברית, ושלושה עשר הפסים מסמלים את שלוש עשרה המושבות המקוריות אשר מרדו נגד הכתר הבריטי ויצרו את המדינות הראשונות של ארצות הברית. הדגל מכונה "הדגל האמריקני" (The American Flag), "הדגל זרוע הכוכבים" (Star-Spangled Banner) כשמו של המנון ארצות הברית, "הכוכבים והפסים" (Stars and Stripes) ו"תהילה ישנה" (Old Glory).
עיצוב וסמליות > המפרט

עיצובו הבסיסי של דגל ארצות הברית מתואר בסעיף 4 של הקודיפיקציה של ארצות הברית, והוא קובע כי הדגל יורכב מ-13 פסים אופקיים בצבעי אדום-לבן לסירוגין, לציון שלוש עשרה המושבות אשר מרדו באימפריה הבריטית, ומקנטון שעליו כוכבים מחומשים לבנים על רקע כחול כמספר המדינות שחברות בברית. בעיצובו הנוכחי של הדגל מסודרים חמישים הכוכבים בתשע שורות בסכסך, הכוללות כל אחת שישה או חמישה כוכבים לסירוגין. יחסי הדגל והמוטיבים העיצוביים בו נתונים במפרט הבא: 

A – גובה הדגל = 1.0 

B – רוחב הדגל = 1.9 

C – גובה הקנטון = 0.5385 (A × 7/13, משתרע על שבעה פסים) 

D – רוחב הקנטון = 0.76 (B × 2/5, שתי חמישיות מאורך הדגל) 

E = F = ‏0.0538 (C/10, עשירית מגובה הקנטון) 

G = H = ‏0.0633 (D/12, אחת חלקי שתים-עשרה מרוחבו של הקנטון)

K – קוטר הכוכבים = 0.0616 (בערך L × 4/5, ארבע חמישיות מגובה הפסים)

L – גובה הפסים = 0.0769 (A/13, אחת חלקי שלוש-עשרה מרוחב הדגל)
עיצוב וסמליות > הצבעים

הגוונים המדויקים של הצבעים אדום, לבן וכחול מתוארים להלן:
| תבנית | כחול צי | כחול צי | אדום כהה | אדום כהה | לבן | לבן |
| --- | --- | --- | --- | --- | --- | --- |
| פנטון |  | 281 C |  | 193 C |  | Safe |
| HTML |  | #002868 |  | #BF0A30 |  | #FFFFFF |
| RGB‏ |  | 0-40-104 |  | 191-10-48 |  | 255-255-255 |
עיצוב וסמליות > הסמליות בדגל

דגל ארצות הברית הוא אחד הדגלים המזוהים ביותר ברחבי העולם. בתוך ארצות הברית מניפים אותו בתדירות גבוהה, לא רק על בניינים ציבוריים, אלא גם על בתים פרטיים, משבצים אותו על חלונות מכוניות פרטיות ומשלבים אותו בפריטי לבוש, כגון סיכות ותגים. ברחבי העולם מסמל הדגל את ארצות הברית הן כאומה, מדינה, ממשל ומדיניות והן כאידאולוגיה ואוסף רעיונות.
רבים משליכים את סמליותו של הדגל על החירות וזכויות הפרט אשר הוקנו בחוקת ארצות הברית ובמגילת הזכויות וכסמל לחירות האישית והפרטית אשר הוצגה לראשונה בהכרזת העצמאות של ארצות הברית. הדגל הוא סמל מורכב אשר מקבץ סביבו רגשות רבים.
מלבד מספרם של הכוכבים והפסים אשר מייצגים בהתאמה את מספר המדינות הנוכחיות והמקוריות של הברית, אין כל הגדרה חוקית לסמליותם של הצבעים והצורות אשר על הדגל. אולם, מסורות ותאוריות עממיות יש בנמצא למכביר; לדוגמה, הפסים מסמלים את קרני השמש והכוכבים מסמלים את הרקיע, המקום הגבוה ביותר שאליו אדם יכול לכוון.
המסורת מציינת כי ג'ורג' וושינגטון, נשיאה הראשון של ארצות הברית, הכריז כי:
אנו לוקחים את הכוכבים מהרקיע, את האדום מארץ האם, מפרידים אותו בפסים לבנים, ובכך מציגים כי נפרדנו ממנה, והפסים הלבנים יציגו לדורות הבאים את החירות
היסטוריה > ניו אינגלנד

עם תחילת ההתיישבות האירופאית במושבה הבריטית במסצ'וסטס בפרט, ובניו אינגלנד בכלל מהקמתה בשנת 1620, הונפו על ידי המתיישבים מספר דגלים לציון שלטונם המקומי. דגל ניו אינגלנד, אשר בתחילתו היה הנס האדום הבריטי, שונה על ידי מושל הקולוניה ג'ון אנדיקוט (John Endecott) בשנת 1636, והוסר ממנו צלב ג'ורג' הקדוש לאחר דרשה מפי התאולוג רוג'ר ויליאמס (Roger Williams) אשר גינתה את הצלב כסמלו של האנטיכריסט. דגל זה, שדה אדום עם קנטון לבן, שימש דגלה הבלתי רשמי של מושבת מפרץ מסצ'וסטס במשך כ-50 שנה, והוא הפך פופולרי עד כי בשנת 1665 הנחה הנציב המלכותי כי על כוחות המיליציה וספינות המושבות להניף ”את הצבעים האמיתיים של אנגליה, שבזכותם הם ידועים כנתיניו הלגיטימיים של הוד מלכותו”. אולם, רק לאחר ירידת כוחם של הפוריטנים בקרב המתיישבים, חזר הצלב להופיע על דגלי המושבות, לעיתים בצירוף עץ מוטען בקנטון הצלב. סוגו של העץ אינו ברור משרטוטים אשר שרדו, לעיתים הוא נראה כאלון, עץ המזוהה עם אנגליה, ולעיתים כאורן, עץ אשר גדל ביערות סביב המושבה.
החל משנת 1707, שבה נחקקו חוקי האיחוד אשר הובילו להקמתה של הממלכה המאוחדת של בריטניה הגדולה, הוחלף הצלב האדום אשר היה בקנטון בדגל הממלכה המאוחדת בדגלים הימיים הבריטיים, ודגל בעל קנטון בצבעי דגל האיחוד, בצירוף עץ אורן בקנטון לבן החל להופיע ברחבי המושבות.
עם תחילתה של מלחמת העצמאות האמריקאית, הסירו חברי המיליציה של מסצ'וסטס את הצלבים מהקנטון, הגדילו את העץ ויצרו את גרסתו השלישית של דגל ניו אינגלנד במרידתם בשלטון הבריטי. דגל שכזה מתואר בציורו של ג'ון טרומבול (John Trumbull) "מותו של הגנרל וורן בקרב על גבעת בנקר" משנת 1785.